b'\n_START_ARTICLE_\nMole Antonelliana\n_START_SECTION_\nGradnja\n_START_PARAGRAPH_\nZgradba je bila zasnovana in izdelana kot sinagoga. Judovska skupnost v Torinu je imela polne dr\xc5\xbeavljanske pravice od leta 1848 in v \xc4\x8dasu, ko se je za\xc4\x8dela gradnja sinagoge, je bil Torino glavno mesto nove italijanske dr\xc5\xbeave. Ta polo\xc5\xbeaj je imela skupnost od leta 1860 do 1864, s prora\xc4\x8dunom 250.000 lir in namenom, da ima stavbo vredno glavnega mesta so najeli Antonio Antonellija. Antonelli je pravkar dodal 121 metrov visoko kupolo in zvonik k bazilik iz sedemnajstega stoletja San Gaudenzio v Novari in obljubil, da bo zgradil sinagogo za 280.000 lir. _NEWLINE_Razmerje med Antonellijem in judovsko skupnostjo ni bilo zadovoljivo. Predlagal je vrsto sprememb, ki bi prinesle kon\xc4\x8dno vi\xc5\xa1ino 167,5 metra, ve\xc4\x8d kot 46 metrov vi\xc5\xa1je od prvotno zasnovane kupole. Tak\xc5\xa1ne spremembe, poleg ve\xc4\x8djih stro\xc5\xa1kov in \xc4\x8dasa gradnje, kot je bilo sprva pri\xc4\x8dakovano, je prisililo judovsko skupnost da je gradnjo leta 1869 ustavila z za\xc4\x8dasno streho._NEWLINE_Z odstranitvijo italijanskega glavnega mesta v Firence leta 1864, se je skupnost skr\xc4\x8dila, vendar so se stro\xc5\xa1ki in Antonellijeve ambicije \xc5\xa1e naprej pove\xc4\x8devali. Leta 1876 je judovska skupnost porabila \xc5\xbee 692.000 lir za stavbo, ki je bila \xc5\xa1e vedno dale\xc4\x8d od kon\xc4\x8danja napovedala, da se umika iz projekta. Ljudje v Torinu, ki so proti nebu gledali vzpon sinagoge so zahtevali, da  mesto prevzame projekt, kar se je tudi zgodilo. Izvedena je bila zamenjava zemlji\xc5\xa1\xc4\x8da med judovsko skupnostjo in mestom Torino, na katerem je bil na hitro zgrajen lepa neomavrska sinagoga.  Mole je bil posve\xc4\x8den Victorju Emanuelu II. in Antonelli je ponovno za\xc4\x8del gradnjo, najprej do vi\xc5\xa1ine 146 m, 153m  in na koncu 167,5 metrov. Na tem projektu je delal vse do svoje smrti oktobra 1888. Od leta 1908 do 1938 jo je mesto uporabljajo za nastanitev svojega muzej Risorgimenta, ki se je leta 1938 preselil v Palazzo Carignano._NEWLINE_Mole Antonelliana je najvi\xc5\xa1ja nearmirana ope\xc4\x8dna zgradba na svetu (zgrajena brez jeklenega nosilnega skeleta.\n_START_SECTION_\nObnova\n_START_PARAGRAPH_\n23. maja 1953 je zelo mo\xc4\x8dan naliv, skupaj s tornadom, uni\xc4\x8dil zgornjih 47 metrov, ki je bil obnovljen leta 1961 s kovinsko konstrukcijo in oblo\xc5\xbeen s kamnom.\n_START_SECTION_\nDanes\n_START_PARAGRAPH_\nOd leta 2000 je v stavbi Museo Nazionale del Cinema (Muzej filma). Mole je tudi na zadnji strani kovanca za dva evro cent in je bil navdih za uradni simbol zimskih olimpijskih iger leta 2006, kot tudi tiste svetovnega prvenstva v balinanju leta 2005 in svetovnega prvenstva v sabljanju leta 2006._NEWLINE_Zgradba je posodila svoje ime enemu najstarej\xc5\xa1ih turnirjev italijanskega nogometa, Derby della Mole, med torinskima nogometnima kluboma Torino in Juventus. _NEWLINE_Na eni strani \xc5\xa1tiristranske kupole je prvo Fibonaccijevo \xc5\xa1tevilo napisano z rde\xc4\x8dimi neonskimi lu\xc4\x8dmi: so del umetni\xc5\xa1kega dela Il volo dei Numeri (Lete\xc4\x8da \xc5\xa1tevila), Mario Merza.\n_START_SECTION_\nV popularni kulturi\n_START_PARAGRAPH_\nMole je bil zna\xc4\x8dilnost v zadnjem delu ameri\xc5\xa1kega resni\xc4\x8dnostnega showa Amazing Race 20._NEWLINE_Zgradba (tudi notranjost s svojim Muzejem filma) je bila v veliki meri uporabljena v italijanskem filmu Dopo Mezzanotte (Po polno\xc4\x8di) 2004.'